ΓΡΑΠΤΗ ΕΡΩΤΗΣΗ E-1181/01

υποβολή: Glyn Ford (PSE) προς την Επιτροπή

(19 Απριλίου 2001)

Θέμα: Το σχέδιο για Ενιαία Ευρωπαϊκή Έγκριση

Το σχέδιο για Ενιαία Ευρωπαϊκή Έγκριση είναι ένα πιλοτικό σχέδιο το οποίο δοκιμάζεται αυτή τη στιγμή από τις τελωνειακές αρχές του Ηνωμένου Βασιλείου και τους εταίρους τους στην ηπειρωτική Ευρώπη. Σκοπός αυτού του σχεδίου είναι να επιτρέψει στους εμπόρους να ολοκληρώνουν όλες τις τελωνειακές διατυπώσεις από μια χώρα.

Δενπάρχει όμως, μέχρι αυτή τη στιγμή, κοινό σχέδιο εφαρμογής, με αποτέλεσμα η κάθε χώρα στην ΕΕ να διαπραγματεύεται χωριστές συμφωνίες με τους εταίρους της και ως εκ τούτου να δημιουργούνται πολλαπλά κριτήρια σε όλη την Ευρώπη.

Με ποιον τρόπο σκοπεύει η Επιτροπή να ενθαρρύνει / εφαρμόσει ένα μεγαλύτερο βαθμό συνεργασίας και συντονισμού σε ό,τι αφορά το σχέδιο αυτό;

Απάντηση του κ. Bolkestein εξ ονόματος της Επιτροπής

(7 Ιουνίου 2001)

Η Επιτροπή γνωρίζει καλά την επιθυμία των μεταπωλητών για απλούστευση και εναρμόνιση και ιδίως την επιθυμία τους, σε περίπτωση που έχουν δραστηριότητες σε πλέον του ενός κράτους μέλους (και μια κεντρική έδρα για τα κύρια λογιστικά θέματα), να μπορούν να διαπραγματεύονται με μία και μόνο τελωνειακή αρχή για δασμολογικά θέματα, αντί με τις έως και 15 αρχές όπως ισχύει προς το παρόν (ενιαία έγκριση).

Οι ενιαίες εγκρίσεις εντάσσονται στη λογική της εσωτερικής αγοράς και η Επιτροπή τις στηρίζει. Η Επιτροπήπέβαλε πράγματι προτάσεις σάυτόν τον τομέα εδώ και πολλά έτη. Οι κανόνες σχετικά με την τελική χρήση και τα οικονομικά τελωνειακά καθεστώτα περιελάμβαναν ήδη ρητή αναφορά στις ενιαίες εγκρίσεις.

Ωστόσο, η κατάσταση όσον αφορά τη θέση σε ελεύθερη κυκλοφορία (μη χρήση των αποκαλούμένων απλουστευμένων διαδικασιών) είναι πιο πολύπλοκη, δεδομένου ότι προκύπτουν ζητήματα όπως τελωνειακές οφειλές, ΦΠΑ, στατιστικά στοιχεία και η κατανομή του κόστους είσπραξης των οφειλών (τα χρηματικά ποσά τα οποία τα κράτη μέλη έχουν τη δυνατότητα να κρατούν για να καλύπτουν τις διοικητικές τους δαπάνες).

Παρότι ο κοινοτικός τελωνειακός κώδικας προβλέπει ευρύτερη νομική βάση για ενιαίες εγκρίσεις, στην ουσία χρειάζονται πρακτικές γνώσεις. Έχει συμφωνηθεί με τα κράτη μέλη ότι αυτά τα οποία δέχονται αιτήσεις για ενιαίες εγκρίσεις μπορούν να τις εκδώσουν με τη συγκατάθεση των άλλων ενδιαφερομένων διοικήσεων). Από την πλευρά της, η Επιτροπή παρακολουθεί την πρόοδο που συντελείται και διασφαλίζει την τακτική ανταλλαγή πληροφοριών στο πλαίσιο της επιτροπής τελωνειακού κώδικα. Τα έργα αυτά αποκαλούνται πρότυπα και αυτό είναι το πλαίσιο στο οποίο εντάσσεται το έργο στο Ηνωμένο Βασίλειο.).

Δυστυχώς, η πρόοδος που σημειώθηκε στα πρότυπα έργα ήταν γενικά πολύ μικρότερη απ'ό,τι αναμενόταν. Παρόλα αυτά, οι συμμετέχοντες σάυτά φαίνονται ικανοποιημένοι από την παρούσαλοποίησή τους και η Επιτροπή ελπίζει ότι στο μέλλον θα εκτελούνται κατά συνήθη πλέον τρόπο.

Η Επιτροπή θα συνεχίσει να στηρίζει τα πρότυπα έργα και να ανταλλάσσει πληροφορίες με την επιτροπή τελωνειακού κώδικα. Επιπλέον, το θέμα αυτό θα προωθηθεί στο πλαίσιο ενός σεμιναρίου για το εμπόριο και τα τελωνεία το οποίο προγραμματίζεται τον Ιούνιο 2001 στη Σουηδία.

Η Επιτροπή, σε περίπτωση που αποδειχθεί αναγκαία ηπέρβαση ενός νομικού προβλήματος ή η εξασφάλιση κάποιας ενιαίας λειτουργίας, είναι διατεθειμένη να ετοιμάσει και να προτείνει νομοθετικά μέτρα.